A Bizottság határozata
(2001. március 29.)
egyes tagállamok vagy régiók brucellózisra (Brucella melitensis) vonatkozó követelményeknek való megfelelősége rögzítéséről és hivatalosan brucellózismentes tagállammá, illetve régióvá nyilvánításáról szóló 93/52/EGK határozat módosításáról
(az értesítés a C(2001) 952. számú dokumentummal történt)
(EGT vonatkozású szöveg)
(2001/292/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 94/953/EK bizottsági határozattal [1] módosított, a juh és a kecske Közösségen belüli kereskedelmét szabályozó állat-egészségügyi feltételekről szóló, 1991. január 28-i 91/68/EGK tanácsi irányelvre [2] és különösen annak A. melléklete 1.fejezetének II. szakaszára,
mivel:
(1) A legutóbb a 97/315/EK határozattal [3] módosított 93/52/EGK határozattal [4] a Bizottság rögzítette, hogy egyes tagállamok, illetve régiók megfelelnek a brucellózisra (Brucella melitensis) vonatkozó követelményeknek, és hivatalosan brucellózismentes tagállammá, illetve régióvá nyilvánította őket.
(2) Ausztriában és Franciaország Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme és Vosges régióiban legalább öt éve bejelentési kötelezettség alá tartozó betegségnek minősül a brucellózis. Legalább öt éve nem állapították meg hivatalosan brucellózis előfordulását, és legalább három éve tilos a betegség elleni védőoltás ezeken a területeken. Ezért rögzíteni kell, hogy az említett régiók megfelelnek a 91/68/EGK irányelv A. melléklete 1. fejezetének II. szakasza 1. pontjának b) alpontjában megállapított követelményeknek.
(3) Ausztria, valamint Franciaország Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme és Vosges régiói tehát eleget tesznek a hivatalosan brucellózismentessé nyilvánítás feltételeinek.
(4) Továbbá Ausztria és Franciaország vállalja, hogy megfelel a 91/68/EGK irányelv A. melléklet 1. fejezete II. szakaszának 2. pontjának. Ezért Ausztriát és Franciaország Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme és Vosges régióit hivatalosan brucellózistól (Brucella melitensis) mentes tagállammá, illetve régióvá kell nyilvánítani, és a 93/52/EGK határozatot ennek megfelelően módosítani kell.
(5) Az Ausztriában és Franciaország Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme és Vosges régióiban található gazdaságokba betelepített juhoknak és kecskéknek meg kell felelniük a 91/68/EGK tanácsi irányelv A. melléklet 1. fejezete I. szakaszának D. pontjában megállapított feltételeknek.
(6) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 93/52/EGK határozat I. melléklete ("Tagállamok") helyébe e határozat I. melléklete lép.
2. cikk
A 93/52/EGK határozat II. melléklete ("Régiók") helyébe e határozat II. melléklete lép.
3. cikk
Ennek a határozatnak a tagállamok a címzettjei.
Kelt Brüsszelben, 2001. március 29-én.